cyanic-selkie/wikianc huggingface dataset:
Saksan hullu vuosi
Yritys luoda Saksan valtakunta
Frankfurtin kansalliskokouksessa vallitsi epäselvyyttä siitä, mitkä alueet tulisivat kuulumaan tulevaan Saksan valtakuntaan. August Heinrich Hoffmann von Fallerslebenin vuonna 1841 sanoittama Deutschlandlied tosin luetteli joukon Saksan luonnollisina rajoina toimivia jokia, mutta varsinkin Itävallan kuulumisesta Saksaan oli erimielisyyttä. Monet saksalaiset nationalistit eivät halunneet Habsburgien valtakunnan ei-saksalaisia osia omaan valtioonsa. Suursaksalaiset (Grossdeutsche) vaativat, että varsinaisen Itävallan olisi kuitenkin kuuluttava Saksaan, kun taas ”piensaksalaiset” (Kleindeutsche) olivat valmiita jättämään sen kokonaan ulkopuolelle. Itävallan liittämistä Saksaan toivoivat varsinkin katoliset ja eteläsaksalaisten valtioiden edustajat, jotka toivoivat siitä vastapainoa protestanttien ja Preussin ylivallalle. Toiveet suursaksalaisen vaihtoehdon toteutumista vaikuttivat realistisilta keväällä 1848, jolloin Habsburgien valtakunta näytti olevan hajoamassa sisäisiin vallankumousliikkeisiinsä. Syksyllä tilanne näytti kuitenkin jo toisenlaiselta.
Kansalliskokous sai neuvoteltua kompromissin, joka ilmeni 26. lokakuuta hyväksytyssä päätöslauselmassa. Sen mukaan Itävallan saksankieliset osat kelpuutettaisiin mukaan Saksan liittovaltioon, mikäli Itävallan keisarin suhde muihin Habsburgien alueisiin muutettaisiin samalla pelkäksi personaaliunioniksi. Keisari Frans Joosef ja hänen hallituksensa eivät olleet valmiita suostumaan tähän ehtoon, jolloin suunnitelma romuttui. Jäljelle jäi vaihtoehto, jossa Preussista tulisi Saksan johtava valtio. Varmimmaksi vakuudeksi Itävallan hallitus sääti 4. maaliskuuta 1849 Itävallalle uuden perustuslain, joka sinetöi Habsburgien valtakunnan jakamattomuuden: se liitettäisiin Saksaan joko sellaisenaan tai ei lainkaan. Frankfurtissa Itävallan pääministeri Felix Schwarzenbergin vastaehdotuksen koko Habsburgien valtakunnan liittämisestä Saksaan nähtiin johtavan pikemminkin jonkinlaisen Suur-Itävallan kuin Suur-Saksan muodostamiseen. Tällöin pääosa kansalliskokouksen suursaksalaisista kääntyi pettyneinä tukemaan piensaksalaista vaihtoehtoa. He olivat nyt valmiita hyväksymään preussilaisen hallitsijan sillä ehdolla, että tämän valtaoikeuksia rajattaisiin. Varsinkin demokraateille kansalaisoikeuksien turvaaminen uudessa valtiossa oli tärkeämpää kuin valtakunnan rajat.
Itävallan ohella Frankfurtin kansalliskokouksessa oli erimielisyyttä myös Puolan asemasta. Aiemmin Saksan liberaalit olivat arvostelleet Puolan jakoja ja kannattaneet Puolan valtion uudelleenperustamista. Heinäkuussä 1848 kansalliskokouksessa käydyssä kiistassa enemmistö edustajista asettui kuitenkin vastustamaan ajatusta, että Puolalle aiemmin kuulunut ja Preussiin liitetty Posenin alue erottaisiin Saksasta. Posenin puolalainen väestö oli tähän pettynyt.
Antti Kuusinen
Antti Kuusinen (s. 30. marraskuuta 1996) on suomalainen jalkapallomaalivahti, joka edustaa Tampere Unitedia.
Saksan hullu vuosi
Yritys luoda Saksan valtakunta
Frankfurtin parlamentti sai viimein 28. maaliskuuta 1849 hyväksyttyä Saksalle perustuslain, jonka mukaan Itävalta jäisi Saksan ulkopuolelle. Kokous päätti äänestystuloksen 267–263 jälkeen tarjota Preussin kuningas Fredrik Vilhelm IV:lle Saksan keisarin kruunua. Fredrik Vilhelm kuitenkin ilmoitti 28. huhtikuuta 1849 kieltäytyvänsä tarjouksesta, sillä siihen suostuminen olisi edellyttänyt liikaa myönnytyksiä liberaaleille, ja sitä paitsi useimpien muiden Saksan valtioiden hallitsijat vastustivat ajatusta Preussin johtamasta liittovaltiosta. Frankfurtin parlamentti siirtyi vielä jatkamaan toimintaansa Stuttgartiin, jossa Württembergin armeija kuitenkin lopulta hajotti sen kesäkuussa 1849.
Antti Kuusinen
Kuusinen on Ilveksen kasvatti. Kaudella 2011 hän oli viidessä Ilveksen Kakkosen ottelussa vaihtopenkillä. Kuusinen debytoi Ilveksen paidassa Veikkausliigassa elokuussa 2016 Turun Interiä vastaan ykkösmaalivahti Mika Hilanderin ollessa pelikiellossa.
Kuusinen on ollut Suomen alle 17-vuotiaiden jalkapallomaajoukkueen mukana.
Saksan hullu vuosi
Vuoden 1849 liikehdintä
Radikaalit yrittivät vielä keväällä ja kesällä 1849 nostattaa uudelleen kansannousuja eri puolilla Saksaa. Alemmat kansankerrokset eivät kuitenkaan enää liittyneet mukaan, joten vuoden 1849 vallankumousyritykset Saksassa jäivät pienten älymystöpiirien, opiskelijoiden ja ammattivallankumouksellisten hankkeiksi, jotka kaikki epäonnistuivat.
Dresdenin vallankumousyritys
thumb|260px|Katutaisteluita Dresdenissä toukokuussa 1849. Saksin pääkaupungissa Dresdenissä oli ollut melko hiljaista maaliskuun 1848 vallankumouksen aikana, mutta seuraavan vuoden aikana kaupungissa toimineet radikaalien demokraattien ryhmät aktivoituvat. Vuoden 1849 alussa demokraattien johtoryhmä alkoi valmistautua uuteen vallankumoukseen. Hankkeen suunnittelua johtivat valtiopäivämies Samuel Erdmann Tzschirner sekä lehtimiehet Ludwig Wittig ja August Röckel. He toimivat lisäksi yhteistyössä Saksan demokraattien johtajiin kuuluneen Karl D’Esterin, venäläisen vallankumouksellisen Mihail Bakuninin sekä puolalaisten ja tšekkiläisten vallankumouksellisten kanssa. Yllykkeenä vallankumouksen aloittamiselle toimi Saksin kuningas Fredrik August II:n 28. huhtikuuta 1849 antama määräys hajottaa radikaalien tasavaltalaisten hallitsema Saksin maapäivien alahuone, joka oli tukenut Frankfurtin kansalliskokouksessa hyväksyttyä Saksan perustuslakia. Demokraatit halusivat varmistaa kyseisen perustuslain voimaantulon Saksissa.
Friedrich Ferdinand von Beustin johtama Saksin hallitus oli jo ennen kapinan alkamista ehtinyt esittää 3. toukokuuta Preussille pyynnön lähettää apujoukkoja vallankumouksellisen tilanteen hallintaan, sillä Preussin hallitus oli hieman aiemmin luvannut tarjota apuaan kaikille Saksan valtioille tällaisessa tilanteessa. Kapina puhkesi samana iltapäivänä Dresdenissä, kun väkijoukko yritti vallata asevarikon saadakseen aseita kaupungin puolustamiseen preussilaisia joukkoja vastaan, ja sotilaat avasivat tulen siviilejä kohti. Kapinalliset ottivat nopeasti haluunsa Dresdenin kadut ja Tzschirnerin johtama komitea ryhtyi valmistelemaan kaupungin puolustusta. Seuraavana päivänä kuningas ja Saksin hallitus pakenivat Königsteinin linnoitukseen. Dresdenissä koolla olleet maapäivien edustajat valitsivat kolmihenkisen väliaikaisen hallituksen, johon kuuluivat Tzschirner, Otto Heubner ja Karl Gotthelf Todt, mutta se ei juuri saanut tukea muualla Saksissa. Dresdenin sotilaskuvernöörin kanssa neuvotellun vuorokauden mittaisen aselevon kuluttua umpeen taistelut kaupungin hallinnasta alkoivat 5. toukokuuta kolmentuhannen huonosti aseistetun kapinallisen sekä viisituhatta miestä käsittäneiden preussilaisten ja saksilaisten joukkojen välillä. Kapinalliset luovuttivat aamulla 9. toukokuuta ja vetäytyivät Freibergin kautta Erzgebirgen suuntaan. Katutaisteluissa kuoli noin 250 henkeä.
Dresdenin vallankumousyritys muistetaan monista siihen osallistuneista tunnetuista kulttuurihenkilöistä, joihin kuuluivat muun muassa säveltäjä Richard Wagner, arkkitehti Gottfried Semper ja oopperalaulaja Wilhelmine Schröder-Devrient.
Badenin vallankumousyritys
Badenissa demokraattien johtajaksi oli vuoden 1849 alussa kohonnut Lorenzo Brentano, joka onnistui luomaan demokraateille laajan organisaation paikallisten kerhojen kautta ja rapauttamaan Bekkin hallituksen auktoriteetin. Kun Badenin valtiopäivät eivät hyväksyneet demokraattien esitystä perustuslakia säätävän kansalliskokouksen valinnasta yleisillä vaaleilla, demokraattien edustajat marssivat ulos valtiopäiviltä ja kutsuivat toukokuussa 1849 suuren kansankokouksen Offenburgiin. Samaan aikaan Rastattin liittolinnoituksesta alkanut sotilaskapina levisi koko Badeniin, jolloin suurherttua Leopold pakeni maasta ja pyysi sekä Preussin kuningasta että Frankfurtin kansalliskokousta lähettämään joukkoja kapinan kukistamiseksi.
Brentanon johtama hallitus järjesti kesäkuun alussa kansalliskokouksen vaalit, mutta pidättäytyi julistamasta Badenia tasavallaksi toivoen siten voivansa välttää ulkovaltojen intervention. Badeniin virtasi nyt kumouksellisia eri puolilta Saksaa. Kapinalliset onnistuivat kokoamaan erilaisista vapaaehtoisjoukoista yhteensä 25 000 miestä, ja kapina-armeijan komentajaksi ryhtyi puolalainen kenraali Ludwik Mierosławski. Kapinalliset jäivät kuitenkin auttamatta alakynteen, kun Preussi lähetti heitä vastaan 70 000 miestä, jotka ylittivät Reinin ja saapuivat Badeniin 20. kesäkuuta. Vastarinta päättyi, kun preussilaiset valtasivat Rastattin 23. heinäkuuta. Sen jälkeen preussilaiset pitivät 14 000 vangittua kapinallista vankeina maan rauhoittamisen ajan. Kapinan jälkiselvittelyissä 51 ihmistä tuomittiin kuolemaan ja 846 pitkiin vankeusrangaistuksiin. Noin 80 000 vallankumouksen tukijaa lähti vapaaehtoisesti maasta. Ennen poistumistaan preussilaiset joukot järjestivät uusiksi Badenin armeijan.
Seuraukset
Saksa yhdistyi lopulta vuonna 1871 Preussin kansleri Otto von Bismarckin johdolla, täysin toisenlaisessa hengessä kuin liberaalit olivat vuonna 1848 kaavailleet.
RN Calatafimi (1923)
RN Calatafimi oli Italian kuninkaallisen laivaston toisessa maailmansodassa palvellut Curtatone-luokan hävittäjä.
Ethelfleda
Ethelfleda eli Æthelflæd (noin 870–918) oli anglosaksien kuningatar, joka hallitsi Merciaa vuodesta 911 kuolemaansa asti. Hän oli Wessexin Alfred Suuren ja tämän mahdollisesti mercialaisen puolison Eahlswithin vanhin tytär, joka sai hyvän koulutuksen mahdollisesti Wiltonin tai Winchesterin luostareissa. Hänen isänsä oli tuon ajan oppineimpia miehiä. Ajan aatelistyttöjen tapaan myös Ethelfleda oppi lisäksi miekkailemaan, ampumaan jousella ja ratsastamaan.
RN Calatafimi (1923)
Valmistus
Alus tilattiin Livornosta Cantiere navale fratelli Orlando‎lta. Sen köli laskettiin 1. joulukuuta 1920 ja alus laskettiin vesille 17. maaliskuuta 1923. Alus liitettiin laivastoon 24. toukokuuta 1924.
Ethelfleda
Ethelfleda naitettiin noin vuonna 884 Æthelredille, joka oli Mercian kuninkaan poika. Heistä tuli suosittuja kansan keskuudessa. Hän taisteli veljensä Edvard Vanhemman rinnalla maahan tunkeutuneita viikinkejä vastaan. Ethelfleda linnoitti laajoja alueita Merciasta, ja aloitti sitten hyökkäyssodan valtamalla Derbyn ja Leicesterin. Hän laajensi vaikutusvaltaansa myös Walesiin ja Northumberlandiin.
RN Calatafimi (1923)
Palvelus
Alus luokiteltiin 1. lokakuuta 1938 torpedoveneeksi. Saksa valtasi aluksen 9. syyskuuta 1943 Pireuksessa ja alus nimettiin 13. syyskuuta palvelukseen otettaessa Achillekseksi. Alus nimettiin 28. lokakuuta uudelleen TA15:ksi ja 16. marraskuuta edelleen TA19:ksi. Kreikan kuninkaallisen laivaston sukellusvene Pipinos upotti aluksen torpedoimalla 19. elokuuta 1944 Egeanmerellä.
Ethelfleda
Ethelfleda kuoli Tamworthissa vuonna 918, ja hänet haudattiin Gloucesteriin rakennuttamaansa St. Oswaldin kirkkoon, joka on nykyisin raunioina. Hänen kuolemansa jälkeen Mercian uudeksi hallitsijaksi nousi ensin hänen ainoa tyttärensä Ethelflynn, jonka kuitenkin syrjäytti vallasta jo seuraavana vuonna hänen enonsa Edvard Vanhempi. Ervardista tuli näin myös Mercian hallitsija, ja joka näin hallitsi lähes koko Englantia.
Teeworlds
Teeworlds on nopeatempoinen 2D-räiskintäpeli. Pelissä on vanhojen pelien aseita. Uusin versio on 0.6.3. Versiossa 0.4.0 peli muutti nimeä Teewarssista Teeworldsiksi lakiasioiden takia.
Teeworldsin voi ladata heidän kotisivuiltaan ja steamista Mac OS:lle, Linuxille ja Windowsille
Pelityypit
TeeWorldsissa on tällä hetkellä kolme pelityyppiä: DeathMatch (DM), Team Death Match (TDM) ja Capture The Flag (CTF). DeathMatchissä jokainen taistelee yksin muita vastaan, Team Death Matchissä punainen ja sininen joukkue taistelevat toisiaan vastaan, ja Capture The Flagissä punainen ja sininen joukkue yrittävät varastaa toistensa liput ja viedä ne tukikohtaan.
Catherine Skinner
Catherine Skinner (s. 11. helmikuuta 1990 Mansfield, Victoria) on australialainen haulikkoampuja ja olympiavoittaja.
Teeworlds
Muut pelityypit
Race: Tässä pelimuodossa yritetään päästä maaliin mahdollisimman nopeasti. Radan aikana tulee yleensä paljon esteitä eteen, jotka tappavat. Jotkut kartat ovat todella vaikeita ja toiset taas myös hyvin helppoja. Zomb (Zombie) [uusi pelimuoto]: Tässä pitää estää zombeja tappamasta sinua. Ensimmäisillä aalloilla tulee nuoria zombeja, joilla on vaan nuija, eli voit ampua niitä ilmasta helposti. Seuraavilla aalloilla tulee zombeja joilla on pistooli ja vähän enemmän elämää kuin nuorilla zombeilla. Sitten tulee Elder Zombieita, jotka ovat vieläkin vaikeampia. Välillä tulee Boss Zombeja, jotka ovat pahimpia! Zombeja ei saisi päästää ottamaan sinulle varattuja aseita, tai muuten niistä tulee erittäin vaarallisia! Tätä pelimuotoa voi pelata yhtä aikaa neljä pelaajaa. Kaikki Zombit ovat botteja.
Catherine Skinner
Skinner voitti trap-ammunnan olympiakultaa Rio de Janeiron kesäolympialaisissa 2016.
Teeworlds
Tulevaisuus
Peli on aktiivisen kehityksen alla.
Catherine Skinner
Maailmanmestaruuskilpailuissa hänellä on trap-ammunnan yksi pronssi Granadan maailmanmestaruuskilpailuissa 2014.
Teeworlds
Linkit
Pelin kotisivut (englanniksi)
Catherine Skinner
Victorian Mansfieldissä syntynyt Skinner aloitti ammunnan 2002. Hän opiskelee ja harjoittelee Melbournessa.
Ténenkoun piiri
Piiriin kuuluu Ténenkoun kaupunki sekä 9 maalaiskuntaa: Diafarabé, Diaka, Diondiori, Karéri, Ouro Ardo, Ouro Guiré, Sougoulbé, Togoré-Coumbé ja Togoro Kotia. Hallinnollinen keskus on Ténenkou. Kyliä on yhteensä 205. Asukkaat ovat etupäässä fulbeja ja bozoja. Lisäksi on markoja, songhaita ja bambaroita.
Seudun tärkein liikenneväylä on Nigerjoki. Pääelinkeinot ovat maanviljely, karjanhoito ja kalastus. Tärkeimmät viljelykasvit ovat riisi ja durra. Kotieläimiä ovat naudat, lampaat, vuohet, aasit, hevoset ja siipikarja. Lisäksi harjoitetaan käsityöammatteja.
Piirissä toimii 43 ala- ja viisi yläkoulua, poliklinikka ja 13 terveyskeskusta.
Vähä Pikijärvi
Maantietoa
Järven pinta-ala on 15,3 hehtaaria, se on 1,2 kilometriä pitkä ja 250 metriä leveä. Järvellä ei ole kartan mukaan saaria. Sen rantaviivan pituus on 2,7 kilometriä.
Perunluuranen
Perunluuranen (Grallaricula peruviana) on luurien heimoon kuuluva varpuslintu.
Levinneisyys
Perunluurasta tavataan pienellä alueella Ecuadorissa ja Perussa. Lajin arvellaan olevan vähenemässä suhteellisen nopeasti elinympäristöjen tuhoutumisen vuoksi, ja se on luokiteltu silmälläpidettäväksi.
Ford Seattle-ite
Ford Seattle-ite on polttokennoauton prototyyppi, jonka valmisti amerikkalainen Ford.
Historia
Ford esitteli Seattle-ite -konseptimallin henkilöauton vuoden 1963 Maailmannäyttelyssä. Konsepti oli muotoilultaan äärimmäisen futuristinen, mikä oli ajalle tyypillistä. Ford vei futuristisuuden kuitenkin muotoilua pidemmälle, sillä auton voimanlähteenä oli valittavana ydinreaktori tai polttokenno, jollaista oli käytetty aiemmin lähinnä vain Apollo -avaruusaluksissa. Auto oli niin paljon aikaansa edellä, ettei kumpikaan voimanlähde ole vieläkään suuren yleisön saatavilla.
Viktor Erik Amadeus Bosin
Viktor Erik Amadeus Bosin (1. heinäkuuta 1805 Helsinki – 27. heinäkuuta 1862 Viipuri) oli suomalaissyntyinen arkkitehti, joka toimi Viipurin kaupunginarkkitehtina vuodesta 1851 aina kuolemaansa asti.
Henkilöhistoria
Bosin oli aatelista sukua, hänen isänsä oli majuri Daniel Erik Bosin (1738–1815) ja äitinsä Maria Kristina Krygerström (1783–1816). Daniel Erik Bosin eli aviottomassa suhteessa emännöitsijänsä Maria Kristina Krygerströmin kanssa ja Viktor Bosin syntyi aviottomana lapsena. Hän jäi orvoksi jo vuonna 1816 ollessaan 11-vuotias ja siirtyi Hauhon Lautsilaan majuri Otto Wilhelm Schulmanin holhottavaksi. Bosin sai Hämeenlinnaassa yksityisopetusta, mitä hän täydensi vielä Porissa neljän vuoden ajan. Keväällä 1821 hänet otettiin oppilaaksi Haminan kadettikouluun, mistä hän valmistui joulukuussa 1824. Helmikuussa 1825 hänet ylennettiin vänrikiksi ja komennettiin Smolenskin rakuunarykmenttiin Kiovaan. Bosin osallistui Turkin sotaan vuonna 1828 ja oli mukana muun muassa valloittamassa Bukarestia sekä Giurgiewon ja Silistrian linnoituksia. Sotaretkellään Bosin kuitenkin sairastui ja hänelle myönnettiin ero palveluksesta 8.10.1832. Erotessaan hän oli saavuttanut luutnantin arvon.
Palattuaan Suomeen Bosin siirtyi takaisin sukutilalleen Kyttälän tilalle (alk. Skyttälä), jossa hän viljeli maata. Bosin avioitui vuonna 1834 holhoojansa tyttären Fredrika Wilhelmina Sofia Schulmanin (1811–1883) kanssa. Hän joutui kuitenkin myymään tilansa, minkä jälkeen hän elätti itsensä rakennus- ja maanmittaustyöllä. Bosin hakeutui Viipurin kaupunginarkkitehdiksi 1851 edellisen kaupunginarkkitehti Lesszigin haettua eroa virastaan.
Ura Viipurin kaupunginarkkitehtina
Bosin nimitettiin kaupunginarkkitehdin virkaan 27.10.1851. Yli kymmenvuotisen uransa aikana hän ehti jättää jälkensä kaupunkikuvaan. Bosinin piirustukset olivat hyvin laadittuja ja jatkoivat edellisten kaupunginarkkitehtien klassista tyyliä, Viipurin maistraatin arkistossa on säilynyt noin 70 Bosinin piirustusta. Hän oli ottanut kadettikoulussa opetusta sekä piirustuksessa että arkkitehtuurissa ja opiskeli siellä myös perspektiivioppia, sovellettua matematiikkaa sekä topograafista ja trigonometrista mittausta. Hän oli Hauholla asuessaan toiminut myös rakentajana. Bosinin työt sisältävät kivirakennusten ja pikkupalatsien suunnitelmia mutta myös pajoja ja varastorakennuksia. Enimmät suunnitelmat on tehty yksityistonteille. Klassismin mukaisesti Bosin suunnitteli täysipainoisia julkisivuja vaatimattomiinkin rakennuksiin ja pikkupalatsien suunnitelmissa hänen tyylinsä saattoi aiheuttaa arvostelua. Bosin oli varsin ansioitunut ja työteliäs kaupunginarkkitehti. Hänen suunnittelemansa rakennukset sopeutuivat ympäristöön ja kaupungin arkkitehtoniseen luonteeseen. Bosin toimi tehtävässä kuolemaansa asti 27.7.1862, jonka jälkeen kaupunginarkkitehdin virkaan tuli Johan E. Johansson.
Arvo Salmivaara
Arvo Edvard Salmivaara (15. elokuuta 1901 Kotka – 20. joulukuuta 1957 Jyväskylä) oli suomalainen näytelmiä ja radiokuunnelmia kirjoittanut kirjailija.
Muita teoksia
Nimimerkillä Apo:
Martti Koivusalo
Martti Johannes Koivusalo (29. marraskuuta 1930 Helsinki – 28. marraskuuta 2015 Helsinki ) oli suomalainen lääkäri ja lääketieteellisen kemian professori.
Koivusalo keskittyi perustutkimukseen ja laati toista sataa artikkelia alan merkittävissä kansainvälisissä julkaisuissa. Tutkimuksissa keskityttiin entsymologiaan (soluissa toimivien entsyymien eli aineenvaihdunnalle välttämättömien biokatalyyttien tutkimukseen). Hän löysi urallaan soluista uusiakin entsyymejä ja eräissä tapauksissa osoitti muiden löytämät, erillisiksi luullut kaksi alkoholi- ja aldehydiaineenvaihdunnan entsyymiä yhdeksi (samaksi) entsyymiksi.
Koivusalo aloitti 17-vuotiaana 1948 opinnot Helsingin yliopiston lääketieteellisessä tiedekunnassa ja valmistui lääketieteen lisensiaatiksi vuonna 1955. Hän väitteli 25-vuotiaana metanolin aineenvaihdunnasta eläinelimistössä ja valmistui lääketieteen ja kirurgian tohtoriksi 1956. 1960-luvulla Koivusalo työskenteli lääketieteen Nobelin palkinnon voittaneen Severo Ochoan tutkimusryhmässä New Yorkin yliopiston (NYU) lääketieteellisen tiedekunnan biokemian laitoksessa ja sitten mitokondriotutkija E. C. Slaterin laboratoriossa Amsterdamissa.
Helsingin yliopistossa Koivusalo aloitti työuransa jo 20-vuotiaana ja toimi lääketieteellisen kemian laitoksen assistenttina (1951–1960), lääketieteellisen kemian dosenttina 1958–1960, vt. apulaisprofessorina 1957–1960, apulaisprofessorina 1960–1996 ja vt. professorina 1961–1964, 1969–1970 ja 1977–1978. Vielä jäätyään eläkkeelle vuonna 1996 Koivusalo jatkoi tutkimuksen tekemistä yliopistossa, ja hän oli yksi pisimpään Helsingin yliopistoa palvelleista tutkijoista ja opettajista.
Koivusalo oli vuodesta 1959 naimissa silmätautien erikoislääkärin Pirkko Koivusalon (1931–2016 ) kanssa, ja heille syntyi kolme lasta, Marja Koivusalo, Meri Koivusalo ja Markku Koivusalo.
Craig Busch
Craig Busch, lempinimeltään "The Lion Man" (Leijonamies), on kissaeläinekspertti ja tv-henkilö Yhdysvalloista. Nykyään Craig asuu Uudessa-Seelannissa. Hän omisti ennen Zion Wildlife Gardens -nimisen suurille kissaeläimille, lähinnä leijonille ja tiikereille, tarkoitetun turvakodin.
Craig vietti nuoruutensa Utahissa vuoristoisella alueella puumien parissa. Hän kiinnostui kissaeläimistä ja haki töihin Hollywoodin elokuvastudioille eläinten käsittelijäksi.
Hän on esiintynyt muun muassa Suomessakin esitetyssä Leijonamies-tv-sarjassa (engl. Lion man), joka nimensä mukaisesti käsittelee leijonia.
Keltaotsaluuranen
Keltaotsaluuranen (Grallaricula ochraceifrons) on luurien heimoon kuuluva varpuslintu.
Sandraudiga
pienoiskuva|Kivipaasi, jossa mainitaan Sandraudigan nimi. Sandraudiga on vanha germaaninen jumalatar. Hänen nimensä on mainittu Hollannin Pohjois-Brabantin provinssista löytyneen kivipaaden latinankielisessä kaiverruksessa. Kivi on nykyisin Leidenin museossa. Sandraudigan nimi merkitsee 'hän, joka punaa hiekan', minkä perusteella oletetaan, että Sandraudiga on sodan jumalatar.
Märkjärvi (Iitti)
Märkjärvi on Kymessä Iitissä Lapinkulman kylän lähellä sijaitseva järvi.
Maantietoa
Järven pinta-ala on 423 hehtaaria eli 4,2 neliökilometriä, se on 6,5 kilometriä pitkä ja 3,4 kilometriä leveä. Sillä on 12 saarta, joiden yhteispinta-ala on 3,88 hehtaaria. Järvi on luodattu ja siitä on julkaistu syvyyskartat. Järven tilavuudeksi on saatu 18,4 miljoonaa kuutiometriä eli 0,0184 kuutiokilometriä. Sen keskisyvyys on 4,4 metriä ja suurin syvyys on 15,6 metriä. Sen rantaviivan pituus on 26,9 kilometriä.
Vesistösuhteet
Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Pyhäjärven alue (Kymijoki)ella (14.12), jonka Heikkolanjoen valuma-alueeseen (14.125) se kuuluu. Järven vedenpinnan korkeus on 71,4 metriä mpy.
Oskari Kuitunen
Oskari Kuitunen (3. syyskuuta 1892 Kangasniemi – 22. syyskuuta 1972 Mikkeli ) oli suomalainen kansakoulunopettaja, kansanperinteen kerääjä ja runoilija.
Kuitunen toimi opettajana Kangasniemen Harjunmaan koululla vuoteen 1959 saakka. Hän keräsi Kangasniemen alueelta sanoja ja sanontoja sekä noin 14 000 paikannimilappua.
Pekka Häkli
Pekka Häkli (9. heinäkuuta 1893 Kaukola – 9. toukokuuta 1957 Helsinki) oli suomalainen kirjailija ja suomentaja. Hän käytti nimimerkkejä Pietari Erakko ja Usko Toivovainen.
Ylioppilaaksi päästyään Häkli työskenteli toimittajana Helsingin Kuvalehdessä sekä Työläisnuoriso- ja Työnvalta-lehdissä. Hän kirjoitti myös kirjallisuusarvosteluja useisiin eri lehtiin. Muutettuaan talvisodan aikana Kannakselta Helsinkiin Häkli työskenteli jatkossa pääasiassa kääntäjänä suomentaen yli 40 pääasiassa englanninkielistä romaania.
Häkli suomensi muun muassa Ben Travenin kirjat Kultahiekkaa valuu ja Sierra Madren aarre, Harald Hornborgin romaanin Vedenpaisumus sekä Jim Corbettin kirjan Ihmissyöjätiikereitä.
Kurkilampi (Iitti)
Kurkilampi on Kymessä Iitissä Väärtin kylän lähellä sijaitseva lampi.
Maantietoa
Lammen pinta-ala on 1,5 hehtaaria, se on 150 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 450 metriä.
Luettelo Olympian kisojen voitoista paikkakunnittain
Tämä on luettelo Olympian kisojen voitoista koko antiikin ajalta paikkakunnittain. Luettelon ajanjakso on 776 eaa. – 277 jaa. Koska Olympian kisoissa palkittiin vain kunkin lajin voittaja, luettelo vastaa tavallaan tilastoa kisojen ”kultamitaleista” eli oliivinlehväseppeleistä.
Luettelo perustuu Foundation of the Hellenic World -säätiön kokoamaan tietokantaan, johon on koottu antiikin ajalta säilyneet tiedot kisojen voittajista. Säilyneet tiedot ovat epätäydellisiä. Paikkakunnaksi on luetteloitu joko kaupunki, kaupunkivaltio (polis) tai roomalaisella ajalla esimerkiksi provinssi.
thumb|right|280px|Nykyisessä [[Spártin kaupungissa oleva muistomerkki, jossa on luettelo spartalaisista ja lakonialaisista Olympian kisojen ja nykyaikaisten olympialaisten voittajista.]]
Marja Holli
Holli asuu nykyään Rautjärvellä, mutta pääosa hänen julkaisuistaan on sidoksissa Karkkilaan, joka on kirjailijan entinen pitkäaikainen kotikaupunki.
Marja Holli on koulutukseltaan humanististen tieteiden kandidaatti, jonka lisäksi hän opiskellut filosofiaa ja suorittanut kaksi ammattitutkintoa.
Marja Hollin tunnetuimpia luomuksia on Karkkila-Högforsin työläismuseossa oleva elämysopastusten Öhmanska, joka on kuvitteellinen, 1920-luvun loppupuolelle sijoittuva valuri n vaimo. Holli on myös kääntänyt lukuisia lastenkirjoja sekä toimittanut Gummerukselle runo- ja mietelmäkirjasarjan yhdessä Soile Tapolan kanssa. Lisäksi hän on tehnyt Risto Nurmen luontokuviin perustuvan CD-ROM in Viisi vuodenaikaa, joka on kuvaus vuodenaikojen näkymistä Karkkilan luonnossa.
Marja Hollille on myönnetty Karkkilan kaupungin kulttuurin mainetekopalkinto 2007 sekä Karkkilan Kulttuuriyhdistys Lyyti ry:n Lyyti-patsas 2014. Lisäksi hänelle on myönnetty Tiedon julkistamisen kohdeapuraha 1984, Alfred Kordelinin säätiön apuraha kirjalliseen toimintaan 1984 sekä Kansan Sivistysrahaston Uudenmaan rahastosta Toini ja Veikko Helteen rahaston apuraha 1920-luvun valurin työn ja asunto-olojen esittelyyn 2003.
Oikeanlaista kemiaa
Oikeanlaista kemiaa on vuonna 2005 ensi-iltansa saanut Ben Youngerin ohjaama ja käsikirjoittama yhdysvaltalainen romanttinen komedia. Se kertoo 37-vuotiaasta naisesta, joka alkaa seurustella terapeuttinsa 23-vuotiaan pojan kanssa. Elokuvan pääosissa ovat Meryl Streep, Uma Thurman ja Bryan Greenberg.
A Moment Apart
A Moment Apart on yhdysvaltalaisen elektronista musiikkia tuottavan duo ODESZAn kolmas studioalbumi, jonka julkaisi Ninja Tune ja Counter Records 8. syyskuuta 2017.
Duon jäsenet kuvaavat albuminsa kertovan kypsyydestä, kasvusta ja perspektiivistä, joka perustuu kovaan työhön. Duo nauhoitti viisikymmentä kappaletta albumille, joista he valitsivat kuusitoista albumille.
RN Castelfidardo (1922)
RN Castelfidardo oli Italian kuninkaallisen laivaston Curtatone-luokan hävittäjä toisessa maailmansodassa.
Valmistus
Alus tilattiin Livornosta Cantiere navale fratelli Orlando‎lta, missä köli laskettiin 20. heinäkuuta 1920. Alus laskettiin vesille 4. kesäkuuta 1922 ja liitettiin laivastoon 7. maaliskuuta 1924.
Palvelus
Alus luokiteltiin 1. lokakuuta 1938 torpedoveneeksi. Saksa valtasi aluksen 9. syyskuuta 1943 Pireuksessa. Alus liitettiin Saksan laivastoon nimellä TA16. Liittoutuneiden lentokoneet upottivat aluksen 2. kesäkuuta 1944 Egeanmerellä.
Rey (Tähtien sota)
Rey (myöhemmin Rey Skywalker) on kuvitteellinen henkilö Tähtien sota -elokuvasarjassa. Rey on elokuvasarjan jatko-osatrilogian yksi päähenkilöistä. Hän esiintyy ensimmäistä kertaa vuoden 2015 elokuvassa Star Wars: The Force Awakens, jossa häntä esittää Daisy Ridley. Rey oli alun perin planeetta Jakkulla asuva romunkerääjä, joka joutuu mukaan Vastarinnan sotaan Ensimmäistä ritarikuntaa vastaan tavattuaan entisen iskusotilaan, Finnin, Vastarinnan ässälentäjä Poe Dameronin sekä droidi BB-8:n. Hän paljastui herkäksi Voimalle ja kouluttautuu jediksi sekä Luke Skywalkerin että Leia Organan avustuksella, taistellen Kylo Reniä vastaan ja lopulta kohdaten itse kuolleista palanneen Palpatinen, joka paljastuu hänen isoisäkseen. Rey otti myöhemmin sukunimekseen Skywalker, Luken ja Leian suostumuksella.
The Force Awakens
Star Wars: The Force Awakensin alussa Rey, joka ei tiedä taustaansa tai sukunimeään, asui aavikkoplaneetta Jakkulla, ansaiten elantonsa keräämällä planeetalle jääneiden alusten hylyistä osia ja myymällä niitä Niiman etuvartiossa romukauppias Unkar Pluttille. Rey jätettiin Jakkulle hänen ollessaan 5-vuotias ja hän on elänyt siitä asti yksikseen odottaen, että hänen perheensä vielä palaisi. Eräänä päivänä hän tapaa astromekaanikkodroidin BB-8 sekä entisen iskusotilaan nimeltä Finn. Kun Ensimmäinen ritarikunta hyökkää heidän kimppuunsa, he pakenevat Pluttin haltuun päätyneellä Millennium Falconilla. Myöhemmin aluksen entiset omistajat, Han Solo ja Chewbacca, kaappaavat Falconin takaisin rahtialus Eravanalla. Rikollisjengien vaatiessa Hanilta velkojaan, Rey vapauttaa vahingossa Eravanan lastina olevat rathtar-pedot ennen kuin pakenee muiden kanssa Falconilla. Han kertoo Reylle tarinoiden jedeistä olevan totta, ja vaikuttuneena Reyn urheudesta ja lentäjän taidoista hän pyytää tätä liittymään pysyvästi Falconin miehistöön. Rey kuitenkin kieltäytyy, koska haluaa palata Jakkulle.
Jaco Pastorius
Pastorius yhdisteli bassolinjoissaan rytmisyyttä ja melodisuutta aivan uudella tavalla ja loi täysin oman soundinsa. Hänen ansiokseen luetaan flageolettien eli huiluäänten käyttö sooloissa ja myös rytmisektiosoitossa. Hänen demppaustekniikkaansa, jota hän usein yhdisteli 16-osanuottien soittoon, pidettiin teknisesti suvereenina.
Sastamalan seurakunta
Sastamalan seurakunta on evankelis-luterilainen seurakunta, joka toimii Sastamalan kaupungissa Pirkanmaalla. Se kuuluu Tampereen hiippakuntaan. Seurakunta syntyi vuoden 2009 alussa Keikyän, Kiikan, Mouhijärven ja Vammalan seurakuntien yhdistyessä, samalla kun Mouhijärven ja Äetsän kunnat sekä Vammalan kaupunki yhdistyivät Sastamalan kaupungiksi. Samassa yhteydessä Keikyän ja Kiikan seurakuntien muodostama Äetsän seurakuntayhtymä purettiin. Näistä Vammalan seurakunta oli syntynyt vuonna 2004 Karkun ja Tyrvään seurakuntien yhdistyessä. Vuonna 2013 mukaan liittyi vielä Kiikoisten seurakunta. Seurakuntaan kuuluu kuusi kappeliseurakuntaa, Karkku, Keikyä, Kiikoinen, Kiikka, Mouhijärvi ja Suodenniemi.
Jaco Pastorius
Nuoruus
Jaco Pastorius (viralliselta nimeltään John Francis Pastorius III) syntyi 1.12.1951 Pennsylvanian Norristownissa. Hänen vanhempansa olivat Jack Pastorius Jr. ja Stephanie Haapala Pastorius, jonka äiti, Kaisa Eriika Isojärvi, oli muuttanut Yhdysvaltoihin Sallasta ja jonka isän isä oli syntyisin Kemijärveltä. Pastorius alkoi lapsena soittaa rumpuja, olivathan hänen isänsä ja hänen isoisänsä John Francis Pastorius Sr. molemmat rumpaleita. Pastoriuksella on kaksi veljeä, Gregory ja Rory. Vuonna 1959 Pastoriuksen perhe muutti Pennsylvaniasta Floridaan, Oakland Parkiin. Siellä Jaco kävi koulunsa ja otti ripittäytymisnimekseen Anthonyn. Jaco-nimen taustalla on tunnettu baseballpelaaja Jocko Conlon.
Rey (Tähtien sota)
The Force Awakens
Maz Kanatan linnassa planeetta Takodanalla, sekä Vastarinnan että Ensimmäisen ritarikunnan vakoojat tunnistavat heidät. Rey tuntee vetoa holveihin, joissa Kanata säilyttää valosapelia, joka kuului Luke Skywalkerille ja aiemmin tämän isälle. Koskettaessaan sitä, Rey näkee kauhistuttavan näyn. Ensin hän näkee näyssään itse Luken, joka oli galaksin viimeinen jedi, sekä R2-D2:n, sitten Kylo Renin ja Renin ritarit, takauman siitä kuinka tuli jätetyksi Jakkulle, sekä tulevaisuuden itsensä Tähdentappajatukikohdassa. Kanata kertoo, ettei Reyn perhe koskaan palaisi, vaan että Reyn on nyt luotettava Voimaan, jonka sanoo kutsuvan Reytä Skywalkereiden valosapelin kautta. Rey kieltäytyy ottamasta valosapelia ja pakenee metsään.
Sastamalan seurakunta
Seurakunnalla on jäseniä 20 043 ja työntekijöitä noin 80.
Rey (Tähtien sota)
The Force Awakens
Ensimmäinen ritarikunta hyökkää Kanatan linnaan ja Vastarinta saapuu paikalle yrittääkseen torjua sen. Kylo Ren vangitsee Reyn ja vie tämän Tähdentappajatukikohtaan kuulusteltavaksi. Kylo yrittää Voiman avulla tulkita Reyn mieltä, mutta Rey onnistuu vastustella häntä. Kun Kylo jättää hänet yhden iskusotilaan vartioitavaksi, Rey onnistuu Voiman avulla käyttää mielenhallintaa ja taivutella iskusotilas päästämään hänet vapaaksi. Paon aikana hän löytää tiensä Finnin ja Hanin luokse, ja katsoo kauhuissaan kuinka Hanin pojaksi paljastunut Kylo tappaa isänsä.
Sastamalan seurakunta
Kirkkoherrat
Seurakunnan ensimmäiseksi kirkkoherraksi valittiin toukokuussa 2009 Ari Paavilainen. Seurakunnan alkuaikoina kirkkoherran virkaa hoitivat sijaisina Hannu Kilpeläinen, Lauri Salminen ja Lasse Hautala. Uudeksi kirkkoherraksi ehdolla olivat Someron seurakunnan kirkkoherra Asko Ojakoski, Kiikan seurakunnan kappalainen Jouni Pihlajamaa ja Tampereen Hervannan seurakunnan kappalainen Ari Paavilainen.
Jaco Pastorius
Nuoruus
Jaco Pastorius oli lahjakas pallopeleissä, kuten baseballissa. Hän aloitti myös muusikonuransa nuorena. Hän soitti ensin muun muassa trumpettia, kunnes päätyi rumpuihin. Hän kuitenkin loukkasi vasemman ranteensa amerikkalaisessa jalkapallossa ollessaan 13-vuotias. Ranne leikattiin, mutta vasen käsi jäi voimattomammaksi, eikä Pastorius pystynyt enää lyömään rumpuja tarpeeksi lujaa.
Ruosterintaluuranen
Ruosterintaluuranen (Grallaricula ferrugineipectus) on luurien heimoon kuuluva varpuslintu.
Levinneisyys
Ruosterintaluurasta tavataan Boliviassa, Ecuadorissa, Kolumbiassa, Perussa ja Venezuelassa. Lajia on kuvattu melko yleiseksi, ja sen kannankehitys on vakaa. Se on luokiteltu elinvoimaiseksi.
Jaco Pastorius
Varhaiset yhtyeet ja basistin uran alkuhetket
15-vuotiaana Pastorius soitti rumpuja Las Olas Brass -nimisessä yhdeksänhenkisessä cover-kappaleita esittävässä orkesterissa. Yhtyeen basisti oli lähdössä, ja Pastorius otti asiakseen opetella bassonsoiton ja siirtyikin pian basistiksi. Lehdenjakajana ansaitsemillaan rahoilla hän osti Fenderin Jazz-basson. Vähän myöhemmin hän poisti nauhat bassostaan veitsellä. Pastorius käytti tätä samaa bassoa koko uransa ajan.
Aimo Taleva
thumb|Aimo Taleva, Elämän virta / Olavi Virran muistomerkki, 1984, Tampere. Aimo Taleva (s. 13. tammikuuta 1938 Helsinki – 18. marraskuuta 2011 ) oli suomalainen kuvanveistäjä ja graafikko. Talevan töitä on esillä useissa suomalaisissa kaupungeissa sekä ulkomailla. Hän sai Valtion taidepalkinnon vuonna 1972.
Jaco Pastorius
Varhaiset yhtyeet ja basistin uran alkuhetket
Vuonna 1969 Pastorius soitti Woodchuck-triossa, jossa Billy Burke soitti sähköurkuja ja rumpalina oli Bob Herzog, joka myös lauloi. Näinä aikoina Pastoriuksen bassonsoitto kehittyi valtavasti. Hän kehitti esimerkiksi vasemman käden demppaustekniikkaa, jota hän näki basisti Carlos Garcian käyttävän, ja liitti tämän 16-osanuottien funk-tyyliseen soittoon, jota kuulee esimerkiksi kappaleella "Come On, Come Over" hänen ensimmäisellä sooloalbumillaan. Hän oppi myös hyödyntämään huiluääniä ja soitti bassoa sen kaikista asemista. Tästä hyvänä esimerkkinä ”Birdlandin” intro, joka kuulostaa kitaralta, mutta itse asiassa Pastorius soittaa sen bassolla hyvin korkeasta asemasta.
Paavo Montonen
Montonen toimi Helsingin Sanomien Viipurin kirjeenvaihtajana 1927–1932 ja hän pakinoi Uusi Suomi-lehteen 1943–1944 nimimerkillä Jeremias. Montonen oli aktiivisesti mukana myös nuorisoseuraliikkeessä.
Sastamalan seurakunta
Kirkkoherrat
Paavilaisen siirryttyä Tampereen Harjun seurakunnan kirkkoherraksi, uudeksi kirkkoherraksi vuoden 2020 alusta lähtien valittiin Vesa Aurén.
Aimo Taleva
Taleva opiskeli vuodet 1958–1959 Vapaassa taidekoulussa ja vuodet 1961–1967 Taideteollisessa oppilaitoksessa. Ensimmäisen kerran hän esitteli teoksiaan näyttelyssä vuonna 1967.
Talevan teoksia käytettiin vuonna 2008 julkaistun Modern Art -pelin suomenkielisen painoksen kuvituksena.
Sastamalan seurakunta
Kirkot
Seurakunnalla on yksitoista kirkkoa:
Jaco Pastorius
Varhaiset yhtyeet ja basistin uran alkuhetket
Seuraavassa kokoonpanossa, valkoisessa soul-yhtyeessä nimeltä Tommy Strand & the Upper Hand Pastoriukselle tarjoutui paljon mahdollisuuksia sooloiluun ja groovaavien bassolinjojen kehittelyyn. Yhtye soitti useimmiten muiden artistien kappaleita, kuten Herbie Hancockin "Watermelon Man", CCR:n "Proud Mary" ja Pee Wee Ellisin "The Chicken", jota Pastorius oli soittanut jo Woodchuck-triossa.
Sastamalan seurakunta
Muut rakennukset
Seurakuntataloja on Karkussa, Kiikoisissa, Kiikassa, Keikyässä, Mouhijärvellä, Suodenniemellä ja Vammalassa. Leirikeskuksia on kolme: Leiriaho Kiikassa, Leirimaja Vammalan Houhajärvellä ja Salmi Suodenniemellä. Lisäksi Vammalassa seurakunnalla on virastotalo.
Aimo Taleva
Kaudet
Talevan työt voidaan jakaa kuuteen eri kauteen, jotka ovat: silkkikausi, plexikausi, rautakausi, optocromakausi, kivikausi ja puukausi.
Jaco Pastorius
Varhaiset yhtyeet ja basistin uran alkuhetket
Pastorius oli vasta 19-vuotias, kun sai vaimonsa Tracyn kanssa ensimmäisen lapsen, Maryn. Isyys toi uutta vastuullisuutta: perhettään elättääkseen hän halusi olla ”planeetan paras basisti”. Pastorius hankki lisätuloja Karibianmeren risteilijöiden lounge-yhtyeissä.
Rey (Tähtien sota)
The Force Awakens
Pakoyrityksen aikana, Kylo seuraa Reytä ja Finniä, sekä haastaa heidät valosapelitaisteluun. Finn yrittää taistella Reniä vastaan Skywalkereiden valosapelilla, mutta Kylo haavoittaa häntä vakavasti. Rey ottaa valosapelin itse ja onnistuu lyömään maahan jo valmiiksi haavoittuneen Kylon. Paettuaan Falconilla Finnin ja Chewbaccan kanssa, Rey palaa Vastarinnan tukikohtaan planeetta D’Qarille. BB-8:n ja horroksesta heränneen R2-D2:n selvitettyä Luken olinpaikka, Rey matkustaa Chewbaccan ja R2:n kanssa kaukaiselle planeetalle nimeltä Ahch-To, mistä hän löytää Luken ja ojentaa valosapelin hänelle.
The Last Jedi
Star Wars: The Last Jedi jatkaa siitä, mihin The Force Awakens jäi. Rey ojentaa Skywalkereiden valosapelin Lukelle, joka heittää sen alas kalliolta ja alkaa kävellä pois päin sanomatta mitään. Rey yrittää selittää tulleensa Vastarinnan puolesta pyytämään Lukea palaamaan, mutta Luke pyytää Reytä selittämään miksi tämä oikeasti tuli tänne. Rey kertoi kokemuksistaan Voiman kanssa ja sanoo pelkäävänsä omia kykyjään ja potentiaaliaan. Luke suostuu lopulta antamaan kolme oppituntia Voimasta. Näiden oppituntien kautta Rey osoittaa kykeneväisyytensä raakaan voimaan ja houkutukseen Voiman pimeää puolta kohtaan. Tämä muistuttaa Lukea sisarenpojastaan Ben Solosta, josta tuli Kylo Ren.
Rey lähettää itsensä kapselissa Falconilta yksinvaltias Snoken tähtitaistelulaiva Supremacylle, jossa Kylo vangitsee hänet ja vie Snoken valtaistuinsaliin. Snoke kertoi luoneensa yhteyden Kylon ja Reyn välille houkutellakseen Luken ansaan. Snoke näyttää kuinka hänen joukkonsa tuhoavat Vastarinnan evakuointialuksia ja kiduttaa Reytä. Mutta kun Snoke käskee Kyloa tappamaan Reyn, Kylo tappaakin Snoken ja auttaa Reytä surmaamaan Snoken henkivartijoina toimivat eliittipretoriaanikaartin soturit. Kylo pyytää tämän jälkeen Reytä auttamaan häntä luomaan galaksiin uuden järjestyksen, joka poikkeaisi sekä jedien että sithien tavoista. Samalla hän yritti saada Reyn myöntämään, että Reyn vanhemmat olisivat pelkkiä alkoholisteja, jotka olivat myyneet tyttärensä ja kuolleet aikaa sitten. Paljastuksesta huolimatta Rey kieltäytyy ja alkaa Voiman avulla kamppailla Kylon kanssa siitä kenelle Skywalkereiden valosapeli kuului, kunnes sapeli halkeaa kahtia. Vastarinnan vara-amiraali Amilyn Holdon ohjattua komentoalus Raddusin törmäämään Supremacyyn, Rey käyttää tilaisuutta hyväkseen ja pakenee.
Rey ja Chewbacca osallistuivat Craitin taisteluun ja houkuttelivat Ensimmäisen ritarikunnan TIE-hävittäjät peräänsä. Vastarinta on silti alakynnessä, joten eloonjääneet päättävät paeta ja Rey käyttää Voimaa siirtääkseen syrjään kivet, jotka tukkivat pakotienä toimivan käytävän suun. Rey tapaa jälleen Finnin ja Leian sekä tutustuu ensi kertaa Poe Dameroniin. Kun he pakenevat Falconilla, Rey aistii Luken kuoleman Voiman kautta, mutta tuntee Luken myös löytäneen "rauhan ja tarkoituksen". Hän kuitenkin tuntee Vastarinnan hävinneen, mutta Leia vakuuttaa heillä olevan kaikki mitä sen uudelleenrakentamiseen tarvitaan. Rey oli myös ottanut Ahch-Tolta mukaansa jedien pyhät kirjoitukset oppiakseen lisää Voimasta omin avuin.
The Rise of Skywalker
Vastarinta saa tietää, että Galaktisen Imperiumin keisari Palpatine on palannut kuolleista ja on muuttamassa Ensimmäistä ritarikuntaa Viimeiseksi ritarikunnaksi uudella ”sith-laivastollaan”. Huomattuaan jedien pyhissä kirjoissa Luken muistiinpanoja tiennäyttäjästä, joka paljastaisi sithien kätketyn planeetan, Exegolin sijainnin, hän lähtee Finnin, Poen, Chewbaccan, BB-8:n ja C-3PO:n kanssa aavikkoplaneetta Pasaanalle tapaamaan Lando Calrissiania, joka oli auttanut Lukea aikoinaan jäljittämään Ochia, reliikinmetsästäjää ja salamurhaajaa, jonka hallussa oli tiennäyttäjän olinpaikkaan johdattava sithien tikari.
Jotta C-3PO voisi paljastaa sithien tikarista tulkatun tekstin, he menevät Kijimille pyytämään droidiseppä Babu Frikiä ohittamaan C-3PO:n ohjelmoinnin. C-3PO menettää tämän seurauksena muistinsa (R2-D2:n palautettua se myöhemmin), mutta saa paljastettua tiennäyttäjän sijaitsevan Kef Birin merikuussa, yhdellä Endorin kuista. Kylo ja Renin ritarit hyökkäävät Kijimiin ja Rey aistii Chewbaccan olevan yhä elossa tähtihävittäjä Steadfastin kannella. Rey ja muut vapauttavat Chewbaccan mutta ennen kuin he ehtivät paeta Falconilla, Kylo paljastaa Reyn olevan Palpatinen pojantytär.
Reyn vanhemmat olivat eläneet tavallisina ihmisinä omasta vapaasta tahdostaan ja jättäneet Reyn Jakkulle suojellakseen tätä Palpatinelta ennen kuin olivat joutuneet Ochin murhaamiksi. Kylo yrittää jälleen suostutella Reyn puolelleen Palpatinen pysäyttämiseksi, mutta Rey kieltäytyy jälleen. Rey löytää tiennäyttäjän Kef Biriltä Toisen Kuolemantähden jäänteistä ja näkee itsestään jälleen näyn sithinä, sith-Reyn kantaessa kokoon taitettavaa kahden terän punateräistä valosapelia. Näky päättyy, kun Kylo saapuu ja tuhoaa tiennäyttäjän, minkä jälkeen he käyvät valosapelitaisteluun.
Taistelun aikana kuolemaa tekevä Leia kutsuu poikaansa ja Rey saa tilaisuuden lävistää Kylon. Mutta aistiessaan itsekin Leian kuoleman, hän parantaa Kylon haavan Voiman avulla, sanoen haluavansa tarttua Ben Solon eikä Kylo Renin käteen. Hän pakenee tämän TIE-hävittäjällä Ahch-Tolle ja aikoo jäädä sinne maanpakoon, mutta Luken henki paljastaa tienneensä Leian kanssa totuuden Reyn verenperimästä koko ajan ja rohkaisee Reytä kohtaamaan pelkonsa. Luken henki paljastaa Leialle kuuluneen valosapelin sijainnin ja nostaa merestä vanhan X-siipihävittäjänsä jäänteet. Rey korjaa sen ennen kuin suuntaa sillä Exegoliin käyttäen Kylon tiennäyttäjää.
Saavuttuaan perille Rey lähettää X-siipihävittäjän signaalin Vastarinnalle, näyttääkseen miten punaisen kaasun täyttämän avaruuden ja Exegolin vaarallisen ilmakehän läpi pääsee. Vastarinnan hyökätessä Viimeistä ritarikuntaa vastaan, Rey kohtaa Palpatinen, joka haluaa pojantyttärensä tappavan hänet vihalla, jotta kaikkien entisten sithien henget siirtyisivät Reyhyn ja tekisivät tästä uuden Imperiumin keisarinnan. Mutta Rey surmaakin Palpatinen henkivartijoina toimivat suvereenisuojelijat ja välittää Voimakaksitahoisuuden kautta Luken valosapelin Ben Soloksi kääntyneelle Kylolle, joka surmaa Renin ritarit.
Sitten Palpatine imee heidän elinvoimaansa herätäkseen kokonaan henkiin ja heittää Benin alas kuiluun. Heikentynyt Rey yrittää saada yhteyden edellisten jedien ääniin ja kuuleekin lopulta Obi-Wan Kenobin, Anakin Skywalkerin, Ahsoka Tanon, Kanan Jarrusin, Luminara Undulin, Mace Windun, Yodan, Qui-Gon Jinnin, Aayla Securan, Adi Gallian ja Luken äänet. Palpatinen julistaessa olevansa ”kaikki sithit”, Rey julistaa olevansa ”kaikki jedit” ja torjuu Luken ja Leian valosapeleilla Palpatinen Voimasalamat, kääntää ne takaisin ja tuhoaa Palpatinen uuden ruumiin, mikä saa sith-linnakkeen romahtamaan niin, että Palpatinea palvelevat Sith Ikuisesti -kultistit kuolevat. Rey menettää itse kaiken elinvoimansa ja melkein kuolee. Mutta Ben kiipeää ylös kuilusta ja luovuttaa oman elinvoimansa Reylle ja suutelee tätä ennen kuin kuolee ja liittyy Voimaan.
Vastarinnan ja vapaiden kansojen tuhottua kaikki Viimeisen ritarikunnan tähtihävittäjät, Rey matkustaa BB-8:n kanssa Tatooinelle ja hautaa Luken ja Leian valosapelit Owen Larsin maatilan, Luken lapsuudenkodin, jäänteiden viereen, koska hän on rakentanut taistelusauvansa osista uuden kultateräisen valosapelin. Kun paikallinen asukas kysyy Reyn nimeä, Rey katsoo hetken Luken ja Leian henkiä ja vastaa ”Rey Skywalker”, paljastaen että on vanhempiensa kuoleman ja pahan isoisänsä kukistumisen vuoksi ottanut Skywalkereiden sukunimen.
Kirjat
The Rise of Skywalkerin romaaniversiossa paljastui, että Reyn isä oli oikeasti Palpatinen nuorekas ulkonäöltään lievästi eroava klooni, tarkoittaen, että Reyllä ei ole ollenkaan isoäitiä.
Videopelit
Rey esiintyy myös pelissä Disney Infinity 3.0, Daisy Ridleyn ääninäyttelemänä.
Sastamalan seurakunta
Muut rakennukset
Vammalassa olevan Tyrvään pappilan seurakunta myi 2014 yksityiseen omistukseen ja siitä on tulossa kulttuurin kohtauspaikka.
Chabi
Chabi tai Chabui oli mongolivaltakunnan suurkaani ja yksi Yuan-dynastian perustaja Kublai-kaanin vaimoista ja heistä tärkeimpiä.
Vinyylilevy
thumb|12 tuuman LP-levy. Vinyylilevy on polyvinyylikloridista valmistettu kiekko, jolle tallennetaan ääntä analogisessa muodossa. Vinyylilevyn molemmille puolille voidaan tallentaa ääntä. Mekaaninen ääni-informaatio on levyn pinnalla spiraalin muotoisessa kapeassa urassa ja se voidaan toistaa levysoittimella, jonka neula seuraa uran muotoa. Urat saavat neulan värähtelemään, mistä kuuluu ihmiskorvallakin kuultava heikko ääni.
Chabi
Elämäkerta
Chabin elämän varhaiset vaiheet tunnetaan huonosti, ja hänestä on mainintoja vain muutamissa kiinalaisissa ja persialaisissa lähteissä. Chabi oli qonggirad-klaaniin kuuluneen Altši Noyanin tytär. Klaanille oli vuonna 1237 luvattu, että heidän joukostaan valittaisiin joka sukupolvessa yksi hallitsijan vaimo ja heille vastaavasti naitettaisiin yksi prinsessa. Chabi meni Kublai-kaanin kanssa naimisiin vuoden 1240 paikkeilla. Hän oli Kublain toinen vaimo.
Chabi nousi nopeasti arvojärjestyksessä Kublain aiemman vaimon ohi, ja vaikka Kublai otti sittemmin viisi muuta vaimoa, Chabi säilytti heistä merkittävimmän aseman. Kublain muut vaimot mainitaan lähteissä vain harvoin. Kublain ollessa vielä verrattain merkityksetön ruhtinas pari sai neljä poikaa, Dorjin, Jingimin, Manggalan ja Nomuqanin.
Vinyylilevy
Nimitykset LP-levy (, pitkäsoittolevy) ja EP-levy tarkoittavat tietyntyyppisiä vinyylilevyjä. LP-levyn kehitti Peter Goldmark Columbia-yhtiölle 1948. Sitä ennen käytettiin 78 kierrosta minuutissa pyöriviä sellakkalevyjä eli savikiekkoja. LP-levy pyörii 33 ⅓ kierrosta minuutissa, ja yhdelle puolelle mahtuu noin 20 minuuttia korkealaatuista ääntä.
1970- ja 1980-luvulla useimmat äänitteet julkaistiin rinnakkain LP-levyinä ja C-kasetteina.
Chabi
Elämäkerta
Chabi kuoli vuonna 1281, minkä jälkeen Kublai meni naimisiin hänen sisaruksensa tyttären Nambuin kanssa.
Vinyylilevy
Hifi-levysoittimet
Hifi-levysoittimissa käytettävissä magneettisissa äänirasioissa neula on kiinnitetty magneettiin, jonka ympärillä ovat käämit. Liikkuva magneetti indusoi käämeihin heikon sähkövirran, joka sitten vahvistimessa vahvistetaan ja syötetään kaiuttimiin. Magneettinen äänirasia vaatii RIAA-korjaimen (Recording Industry Association of America), joka toimii taajuuskorjaimena. PHONO-sisäänmeno kertoo, että vahvistimessa on sisäänrakennettu RIAA-muunnin. RIAA-muuntimia saa myös erillisinä, mikä mahdollistaa tavallisen Line/Aux In -sisäänmenon käytön.
Värilliset ja kuvalevyt
Vinyylilevyt ovat yleensä mustia, mutta myös värillisiä ja läpinäkyviä levyjä on valmistettu. 1970-luvun lopulla yleistyivät kuvalevyt, joissa läpinäkyvän vinyylin sisään puristettiin valokuva tai muu kuva. Kuva-LP:t myydään yleensä läpinäkyvissä ja taipuisissa muovikansissa erotuksena tavanomaisista kansista, jotka saattavat jopa aueta. Joskus harvoin kuva-LP:t myydään tavallisissa kansissa, mutta yleensä tämä näkyy levyn hinnassa.
Flexilevyt
Aikakauslehtien liitteinä on saanut taipuisasta muovista puristettuja ohuita 7" levyjä.